
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1010 

3 Δεκεμβρίου 2001 


ΑΠΟΦΑΣΕΙ Σ 

Αριθ. 1087369/9079/Β0010 

Καθορισμός ορίων αιγιαλού και παραλίας και παλαιού αι- 
γιαλού στη περιοχή Λάμπες Δ.Δ. Φοινίκης Δήμου Με¬ 
θώνης Ν. Μεσσηνίας 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα μετά Ν.Δ.532/70, Β.Δ.704/70, Β.Δ.705/70, Β.Δ.192/ 
72, Π.Δ.71/84. Π.Δ.347/86, Ν.2026/92 και Π.Δ.97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κλπ.». 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας». 

6. Την υπ’ αριθ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικονο¬ 
μικών, με την οποία διατηρείται σε ισχύ η Επιτροπή καθορι¬ 
σμού ορίων αιγιαλού - παραλίας και θέσεων αμμοληψίας. 

7. Τις διατάξεις του άρθρου 19 παράγραφος 5 του 
Ν.2344/95, του άρθρου 52 παράγραφος 6 Ν.2218/94, του 
άρθρου 4 παρ. 7 του Ν.2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περιφερειακό 
Διευθυντή, σε συνδυασμό με αυτές του άρθρου Μπαρ. 2 
του Ν.2399/96 με τις οποίες προβλέπεται η κατάργηση 
των θέσεων των Περιφερειακών Διευθυντών, οι αρμοδιό¬ 
τητες πλέον του οποίου περιήλθαν στο Γενικό Γραμματέα 
της Περιφέρειας που ασκούνται από τον Αναπληρωτή Πε¬ 
ριφερειακό Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ.6 του ιδίου άρθρου του 
Ν.2503/97 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 


άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την αριθμ. 1039386/441/Α0006/21.4.2000 (ΦΕΚ 571 
τ. Β/21.4.2000) κοινή απόφαση του Πρωθυπουργού και Υ¬ 
πουργού Οικονομικών «περί ανάθεσης αρμοδιοτήτωντου 
Υπουργού Οικονομικών στους Υφυπουργούς». 

10. Την αριθμ. 1043053/483/Α0006/9.5.2000 (ΦΕΚ622τ. 
Β/10.5.2000) απόφαση του Υφυπουργού Οικονομικών πε¬ 
ρί μεταβίβασης αρμοδιοτήτωντου Υφυπουργού Οικονο¬ 
μικών στους Γεν. Γραμματέα, Γεν. Διευθυντές κ.λ.π. του 
Υπουργείου Οικονομικών. 

11. Την από 4.5.2001 Έκθεση της κατά το άρθρο 100 
του Π.Δ. 284/1988 αρμόδιας επιτροπής, για τον καθορι¬ 
σμό ορίων αιγιαλού και παραλίας, με την οποία διεπίστω- 
σε τα όρια του αιγιαλού και καθόρισε τα όρια της παρα¬ 
λίας και παλαιού αιγιαλού στην περιοχή «Λάμπες» του 
Δημ. Διαμ. Φοινίκης Δήμου Μεθώνης Ν. Μεσσηνίας. 

12. Το από Φεβρουάριου 1993τοπογραφικό διάγραμμα 
μίας (1) πινακίδας, του Πολιτικού Μηχανικού Ευάγγελου 
Κιτσικόπουλου, το οποίο αρμοδίως ηλέγχη και εθεωρήθη 
υπό της Δ.Τ.Υ. Ν. Μεσσηνίας την 12.3.1993, κλίμακας 
1:500, το οποίο συνοδεύει την από 4.5.2001 έκθεση. 

13. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/558/01/Σχ.888/ 
18.7.2001 έγγραφό του, αποφασίζουμε: 

Επικυρώνουμε την από 4.5.2001 Έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στην περιοχή Λάμπες Δ.Δ. Φοινίκης Δήμου Μεθώνης Ν. 
Μεσσηνίας καθώς επίσης και το από Φεβρουάριο 1993 
σχετικό με την χάραξη, τοπογραφικό - υψομετρικό διά¬ 
γραμμα κλίμακας 1:500 σε μία πινακίδα που συντάχθηκε 
από τον Πολιτικό Μηχανικό Ευάγγελο Κιτσικόπουλο και 
το οποίο ελέγχθηκε ως προς την ακρίβεια της αποτύπω¬ 
σης την 12.3.1993 και θεωρήθηκε την ίδια ημερομηνία α¬ 
πό την ΔΤΥ Ν. Μεσσηνίας όπως ορίζουν οι διατάξεις του 
άρθρου 20του Ν.719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή όπως πιο πάνω αναφέρει. 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή με στοιχεία Α1, Α2,Α3,Α4,Α5,Α6,Α7,Α8,Α9. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία Π1, Π2, Π3, Π4, Π5, Π6, Π7, Π8, 
Π9. 

γ) Η οριογραμμή του παλαιού αιγιαλού με μπλε συνεχή 
πολυγωνική γραμμή με στοιχεία ΚΙ, Κ2, Κ3, Κ4, Κ5, Κ6, Κ7, 
Κ8, Κ9. 

Η παρούσα απόφαση μαζί με έκθεση και το τοπογραφι- 
κό διάγραμμα να δημοσιευθούν στην Εφημερίδα της Κυ- 
βερνήσεως. 

Αθήνα, 1 Οκτωβρίου 2001 
Ο Γενικός Διευθυντής Δημ. Περιουσίας 
και Εθνικών Κληρ/των 
ΣΠΥΡΟΣΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ ΣΤΗΝ ΠΕΡΙΟΧΗ «ΛΑΜΠΕΣ» 

ΤΟΥ ΔΗΜΟΤΙΚΟΥ ΔΙΑΜΕΡΙΣΜΑΤΟΣ ΦΟΙΝΙΚΗΣ, 
ΔΗΜΟΥ ΜΕΘΩΝΗΣ ΝΟΜΟΥ ΜΕΣΣΗΝΙΑΣ. 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, από τε¬ 
λούμενη από τους: 

1. Ηλιόπουλο Γεώργιο, Φοροτεχνικό ΠΕ, Προϊστάμενο 
της Κτηματικής Υπηρεσίας Ν. Μεσσηνίας. 

2. Βλάχο Γεώργιο,Τοπογράφο Μηχανικό,υπάλληλο της 
Κτηματικής Υπηρεσίας Ν. Μεσσηνίας. 

3. Παρδάλη Κωνσταντίνο, Ανθυποπλοίαρχο Δ.Σ., Υπολι- 
μενάρχη Πύλου, επειδή κωλύεται ο Λιμενάρχης. 

Μετέβη σήμερα, 4 Μάίου 2001, ημέρα Παρασκευή στην 
παραλιακή περιοχή Δημοτικού Διαμερίσματος Φοινίκης 
του Δήμου Μεθώνης Ν. Μεσσηνίας προς διενέργεια αυ¬ 
τοψίας με σκοπό τον καθορισμό των ορίων αιγιαλού και 
παραλίας στη θέση «Λάμπες». 

Αφού έλαβε υπόψη. 

α) Τις διατάξεις του Α.Ν.2344/1940 περί αιγιαλού και 
παραλίας. 

β) Τις διατάξεις του άρθρου 23 του Ν.1337/1983. 

γ) Τις διατάξεις του άρθρου 13του Ν.1078/1980. 

δ) Τοάρθρο 100του Π.Δ.284/1988. 

ε) Το από Φεβρουάριου 1993τοπογραφικό διάγραμμα, 
το οποίο συνέταξε ο Πολιτικός Μηχανικός Ευάγγελος Κι- 
τσικόπουλος, ήλεγξετην 12.3.993 ο Πολιτικός Μηχανικός 
της ΔΤΥΝ Μεσσηνίας Παναγιώτης Γιαννακέας, και θεώ¬ 
ρησε κατά την αυτή ημερομηνία ο Διευθυντής της 1 αυτής 
Υπηρεσίας Παντελής Νέμπαρης αποτελείται από μία (1) 
πινακίδα, είναι δε κλίμακας 1:500. 


στ) Την περί αιγιαλού και παραλίας δικαστική και διοι¬ 
κητική νομολογία, καθ’ην έκταση είναι γνωστές στην επί 
τροπή. 

ζ) Την εκ της αυτοψίας σχηματισθείσα αντίληψη περί 
του εύρουςτου διαβρεχομένου χερσαίου χώρου, κατά τις 
μέγιστες πλην συνήθεις αναβάσεις των κυματισμών. 

η) Τη μορφολογία της περιοχής, ως επίσης και την κα¬ 
τάσταση της ακτής, (αμμώδης ακτή, με μεγάλο ανάπτυγ¬ 
μα πελάγους προ αυτής και έκθεση προς νότον). 

θ) Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ι) Τις προγενέστερες, με ημερομηνίες 18.3.1993 και 
15.3.1995 εκθέσεις της επιτροπής του άρθρου 100 του 
Π.Δ. 284/1988, επί του αυτού θέματος συνταχθείσες. 

ια) Τα προγενέστερα, υπό στοιχεία Φ.544.5/454/93/Σχ. 
928/25.6.1993 και Φ.544.5/676/95/Σχ. 1422/15.11.1995 
έγγραφα του Γενικού Επιτελείου Ναυτικού, τα οποία α¬ 
ποτελούν τις αντίστοιχες προς τις προαναφερόμενες εκ¬ 
θέσεις, γνωμοδοτήσεις του. 

ιβ) Την από κοινού αυτοψία της επιτροπής, με αρμοδί¬ 
ους της Υδρογραφικής Υπηρεσίας Π.Ν., η οποία διενερ- 
γηθείτην 15.6.2000, στην υπό οριοχάραξη αιγιαλού και 
παραλίας περιοχή. 

ιγ) Το υπ’ αριθ. Πρωτ. Φ.544.5/507/00/Σχ. 1036/7.8.2000 
έγγραφο του ΓΕΝ/Α2/Τμήμα Ιε. 

ιδ).Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 7 
παρ.1 του Α. Ν. 2344/1940. 

ΕΙΣΗΓΕΙΤΑΙ 

Ιον. Τον επί του διαγράμματος καθορισμό της γραμμής 
του αιγιαλού, σύμφωνα με τις επί του εδάφους διαπιστώ¬ 
σεις της,με κόκκινη πολυγωνική γραμμή Α1, Α2, Α3, Α4, 
Α5, Α6, Α7, Α8, Α9, εννέα (9) συνολικά σημείων. 

2ον. Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
Π9, (9) συνολικά σημείων. 

3ον. Τον καθορισμό παλαιού αιγιαλού με συνεχή μπλε 
γραμμή ΚΙ, Κ2, Κ3, Κ4, Κ5, Κ6, Κ7, Κ8, Κ9, εννέα (9) συνο¬ 
λικά σημείων. 

Η Επιτροπή 

ΓΕΩΡΓΙΟΣ ΗΛΙΟΠΟΥΛΟΣ 
ΓΕΩΡΓΙΟΣ ΒΛΑΧΟΣ 
ΚΩΝ/ΝΟΣ ΠΑΡΔΑΛΗΣ 

